text:
Urubyiruko ntirukwiye kumva ko i Burayi ari ho heza kurusha iwacu
Ubutumwa burukangurira gukunda iwabo , urubyiruko ruhagarariye urundi mu Karere ka Huye rwabugejejweho mu nteko rusange bateraniyemo kuri uyu wa 20/6/2015.
Ubwo yaganirizaga urubyiruko, Cyrus Munyaburanga Nkusi, umunyamabanga mukuru wa Pan African Movement mu Rwanda, yababwiye ko urubyiruko rw’Abanyafurika muri rusange, ndetse n’urw’Abanyarwanda by’umwihariko, badakwiye kurarikira ibyo mu mahanga, ahubwo bagaharanira kwihesha agaciro ndetse no kugahesha igihugu cyabo.
Ahereye ku mateka ya Pan Africanisme, ni ukuvuga ubwiyunge abayobozi bamwe na bamwe b’ibihugu bya Afurika bagize baharanira ubumwe n’agaciro k’Abanyafurika, yagize ati “nk’urubyiruko, igihugu cyacu tugomba kukigira icyacu, tukishimira kuba abo turi bo, kandi tugaharanira ko ibituranga bidasibangana.â€
Yunzemo ati “abo tujya twumva baguye mu nyanja bashaka kujya i Burayi, baba barishye ubwato 1000 cy’amadorari kugira ngo bubambutse. Ayo madorari uyavunje mu manyarwanda ni menshi. Yatangira bizinesi (business) iwacu kandi hakabaho kwiteza imbere.â€
Yakomeje asobanura ko i Burayi abantu barwanira kujya atari ho heza kurusha muri Afurika ndetse no mu Rwanda, kuko akenshi abahirukira usanga batariho neza. Ati “hari abo nigeze kujya gusura nsanga barara mu kumba kangana urwara ari 14. Mu kuryama barasimburana, bamwe bakaryama amasaha 2, bakabyuka kugira ngo n’abandi baryame.â€
Atekereza rero ko aho gushidukira kujya mu bihugu by’i Burayi, urubyiruko rwibwira ko rugiye kuhashakira umukiro, ahubwo rukwiye kwicara rukishakamo ibisubizo, ari byo “kwigira aho gushidukira iby’ahandi.â€
Albert Busumbingabo, ukuriye inama y’igihugu y’urubyiruko mu Karere ka Huye, yunze mu rya Nkusi avuga ko ubwo bigaga hanze y’u Rwanda hari iminsi mikuru bagiyemo nk’abanyeshuri bagasanga nta munyafurika utiga uhari.
Impamvu ni uko ngo abanyafurika bagerayo bagakoreshwa imirimo ivunanye nko kwita ku isuku y’abasaza n’abakecuru, gukoropa, gusarura imyaka … Mu gihe abandi bidagadura rero, bo ngo baba bananiwe.
Busumbingabo kandi ati “urebye amafaranga abari mu bihugu byateye imbere bakorera aba ari menshi uyavunje mu manyarwanda, ariko na none ibyo bayifashishamo na byo biba bihenze. Ushobora gusanga umuntu abasha kubika ibihumbi 50 by’amanyarwanda ku kwezi, nyama ra ayo n’abakozi ba Leta mu Rwanda barayazigama.â€
Ngo abantu rero bakwiye gufunguka amaso, bakareka kwirukira mu mahanga.


c: text/html

text:
Ibiyobyabwenge!
Imana yaremye umuntu iramutaka, imuha ikuzo ry'ubwenge, imurutisha ibindi biremwa byose kubera iyo nema yamuhaye, ni nayo mpamvu ikiremwa muntu cyahawe ubutware no gutegeka ibindi biremwa biri ku isi, bidatewe n'imbaraga nyinshi abantu barusha ibyo biremwa, ahubwo ari ukubera ubwenge bwo gutekereza akamenya ikimufitiye akamaro akagikora n'ikimufitiye ingaruka akakireka. Imana iragira iti:
"Mukuri twahaye icyubahiro bene Adam, tubashoboza kugendera kubutaka no mu nyanja, tubafungurira amafunguro atunganye, tubarutisha byinshi mubiremwa twaremye"
Qor'ani 17:70
Uyu murongo uragaragaza ko Imana yubahishije bene Adamu ikabaha amafunguro asukuye bihitiyemo, bitandukanye n'ibindi biremwa birya imyanda n'ibindi bibi. Ibyo byose byatewe n'uko umuntu afite ubwenge bwo gutekereza butamwemerera kurya imyanda no gukora ibigayitse biteye isoni. Ibi byose bigaragaza ko ubwenge Imana yahaye ikiremwa muntu ari impano ikomeye cyane, abantu bagombye gucunga neza kuko yabahaye ubushobozi bwo gutegeka no kuba abatware b'ibindi biremwa. Imana iragira iti:
"Ese abantu ntibareba ko twabaremeye inyamaswa bakaba bazitegeka, tuzicisha bugufi imbere yabo, harimo izibatwara bari mu ngendo, harimo n'izo barya, kandi bazifiteho inyungu n'umumaro, banafitemo ibyo kunywa (amata), ese ubwo ntibagomba gushimira?"
Qor'ani 36:71-73
Uyu murongo wa Qor'ani urerekana ko Imana yasuzuguje inyamaswa ikaziha guca bugufi no gutegekwa na mwene Adamu, kugeza ubwo azurira zikamujyana aho ashaka, akanazikoreza imitwaro (urugero: Ifarasi n'indogobe, ingamiya) Imana itwibutsa ko dukwiye kuyishimira kubera izo inyungu zitandukanye umuntu avana kuri izo nyamaswa harimo kurya inyama zazo, kunywa amata, n'izindi, Imana iragira iti:
"Ese ntibashimira?"
Qor'ani 36:35
Nibyo koko abantu tugomba gushimira Imana yaduhaye iki cyubahiro. Imana yagiriye umuntu ubuntu; imuha ubwenge bumuha gutandukanya ikibi n'icyiza, niyo mpamvu ari icyaha kugira uruhare mu kwangiza ubwenge no kubutesha umurongo, kugeza ubwo ukoze ibiteye isoni ntacyo witayeho, bitewe n'uko icyakwerekaga ko ari bibi wamaze kucyangiza, iyo umuntu ageze kuri uru rwego aba arutwa n'inyamaswa kuko asigara ntacyo amaze ahubwo abangamiye ibimukikije byose kubera ko yangije ubwenge imana yamuhaye. Imana iragira iti:
"Twaremye umuriro wa Djahanama tuwuteganyiriza abenshi mu bantu no mu majini, bafite imitima ariko ntibatekereza, bafite amaso ariko ntibayarebesha, bafite amatwi ariko ntibayumvisha, abo bameze nk'inyamaswa ndetse nibo bayobye kuzirusha kandi abo nibo batazi ibyo barimo"
Qor'ani 7:179
Ni muri urwo rwego Islamu yategetse abantu kwirinda icyatokoza ubwenge bwabo , bagendera kure ibisindisha n'ibiyobya bwenge, inashyiraho ingamba na gahunda zihamye mu gukumira uwo ariwe wese wabikoresha, ishyiraho ibihano bikaze inaziririrza bidasubirwaho icuruzwa n'ikwirakwizwa ryabyo, nkuko tubisanga muri Qor'ani aho Imana igira iti:
"Yemwe abemeye! mukuri inzoga, urusimbi, guterekera no kuraguza, ni umwanda kandi bikaba mu bikorwa bya shitani, mubyirinde wenda mwakiranuka"
Qor'ani 5:90
Intumwa y'Imana Muhamad (Imana imuhe amahoro n'umugisha) yaravuze iti: "Igisindisha cyose ni ikizira"
No muri bibiliya harimo imirongo myinshi iziririza ibiyobyabwenge, muri yo twavuga: "Uwiteka abwira ARONI ati: "Ntukanywe vino cyangwa igisindisha kindi wowe n'abana bawe muri kumwe uko muzajya kwinjira mu ihema ry'ibonaniro mudapfa, Iryo ribabere itegeko ridakuka mu bihe byanyu byose, mubone uko mutandukanya ibyera n'ibitari ibyera, n'ibihumanya n'ibidahumanya" ABALEWI 10:8-11
Naho mu nkurikizi n'ingaruka mbi z'ibiyobyabwenge n'ibisindisha, Islam igaragaza ko ari nyinshi kandi zigaruka ubikoresha ubwe na Sosiyete arimo, muri zo twavuga : kuva kuri gahunda y'Imana ,guta icyubahiro,urugomo,inzangano,ubunebwe,n'izindi, Imana iragira iti:
"Mukuri shitani ashaka kubiba hagati yanyu inzangano n'imyiryane abinyujije mu inzoga n'urusimbi, kandi akanababuza kwibuka Imana n'iswala, ese mwiteguye kubireka"
Qor'ani 5:91
Intumwa y'Imana Muhamad (Imana imuhe amahoro n'imigisha) mukugaragaza ko uwakoresheje ibiyobyabwenge ashobora gukora ibibi byose, kwica, kwiba, gufata kungufu, n'ibindi iragira iti: "Ibisindisha ni isoko y'ibibi byose"
Hamwe n'ubuntu Imana yagiriye abantu, ikabaha ubwenge butandukanya ikibi n'icyiza, hari bamwe usanga bangiza ubwenge bwabo kubushake bakoresheje ibiyobyabwenge bitandukanye twavuga: urumogi,mugo, cocaine n'ibindi bikomeje gukwirakwizwa ku isi, kandi abakoresha ibyo biyobya bwenge bumva ko ari ibigezweho kugeza ubwo usanga umuntu abigura ndetse bimuhenze, kandi bimwangiriza ubwenge, ibyo byose ni uguhakana ubuntu n'impano Imana yatugiriye, tugashaka kwishyira mu badafite ubwenge kandi Imana yarabiturinze. Igikenewe ni uko turinda neza iyi mpano y'ubwenge tukirinda icyayangiza n'ikiyihungabanya cyose kuko ariyo ishingiyeho ubumuntu.

robotstxt: allowed

filter: keep


text:
Kwitegura kurushinga mu buryo bwa Gikristo ni kimwe no kwitegura buri kintu cyose mu buzima. Hari ihame twari dukwiye kubahiriza, nk’abakristo, mu buzima bwacu bwose “Na we aramusubiza ati ‘Ukundishe Uwiteka, Imana yawe umutima wawe wose n’ubugingo bwawe bwose n’ubwenge bwawe bwose.’” (Matayo 22:37). Iri si itegeko risanzwe ryo gukinisha. Rigomba kutubera ifatiro ry’ubuzima bwacu. Kurikurikiza ni ukwiyemeza kurangamira Imana n’ijambo ryayo n’umutima wacu wose kugira ngo umwuka n’ibitekerezo byacu byuzure ibinezeza Imana.
Ubusabane bwacu n’Imana binyuze muri Yesu Kristo nibwo bwagombye kuyobora ubundi bwose twagirana n’abandi. Ubusabane bw’abashakanye bushingiye kuri Kristo no ku Itorero rye (Abefeso 5:22-33). Ubuzima bwacu bwose bukwiye kugengwa no kwiyemeza kumvira Imana n’amategeko yayo. Kumvira Imana n’ijambo ryayo bituma dusohoza ubushake bwayo ku buzima bwacu, haba mu ngo zacu cyangwa mu isi yo hanze muri rusange. Kandi buri mukristo wese agomba guhesha Imana icyubahiro muri byose (1 Abakorinto 10:31).
Kugira ngo ubashe kwitegura neza kurushinga, mu buryo bujyanye n’umuhamagaro wacu muri Yesu Kristo twomatana n’Imana binyuze mu Ijambo ryayo (2 Timotewo 3:16-17), iyemeze kumvira muri byose. Nta buryo bworoshye bwo kwiga kugendana n’Imana; ni icyemezo tugomba gufata buri munsi, dushyira ku ruhande ibitekerezo n’amarangamutima byacu, tugakurikira Imana. Gukurikira Kristo bya nyabyo ni ukwicisha bugufi bya nyabyo buri munsi wo kubaho kwacu. Uko nikwo kwitegura umukristo akeneye mu gihe kibanziriza ubukwe.
Umuntu wese ukuze mu mwuka kandi ugendana n’Imana aba yiteguye kurushinga kurusha uwari we wese. Gushinga urugo bisaba kwiyemeza, kudahemuka, urukundo, kwihangana, guca bugufi no kubahana. Ibyo byose biri mu bigize uri mu busabane n’Imana. Uri kwitegura ubukwe wese agomba gusaba Imana kumuremamo umugabo cyangwa umugore yishimiye (Abaroma 12:1-2). Nayiyegurira, izamufasha kuba yiteguye umunsi azarushinga.


text:
Rwanda | GISAGARA: AKARERE KIYEMEJE KUZOROHEREZA RWIYEMEZAMIRIMO UZAHUBAKA HOTEL
Ubuyobozi bw’akarere ka Gisagara buratangaza ko bwiteguye kuzorohereza rwiyemezamirimo uzashaka kubaka Hotel mu murenge wa Save akagari ka Rwanza, ahareba mu karere ka Huye hitwa muri Rwabuye, ahakaswe ibibanza More...
Rwanda | Kamonyi: Hatangijwe gahunda y’itorero ku rwego rw’umudugudu
Kuri uyu wa 02 Kanama 2012, mu midugudu yose igize akarere ka Kamonyi, hatangijwe gahunda y’itorero ry’iguhu, aho abaturage bazakurikirana inyigisho z’umuco ushingiye ku Ndangagaciro na Kirazira More...
Rwanda : Akarere ka Kirehe batoye komite nshya y’abafatanyabikorwa mu iterambere (JADF)
Kuri uyu wa 31/07/2012 mu karere ka Kirehe batoye komite nshya y’abafatanyabikorwa mu iterambere ry’ akarere (JADF) aho umuyobozi w’iyi komite yakomeje kuba uwari uyiyobowe. Komite y’abafatanyabikorwa More...
Kamonyi: Abafatanyabikorwa mu iterambere barasabwa kwiyemeza ibikorwa babashije
Byagiye bigaragara ko bamwe mu bafatanyabikorwa biyemeza ibikorwa ariko ntibabigereho, bitewe ahanini n’ingengo y’imari idahagije kuko benshi bacungira ku baterankunga. Ubuyobozi bwa JADF bukaba busaba More...
Ingengo y’imari izakoreshwa n’akarere ka Kamonyi mu mwaka 2012/2013 irarenga Miliyari 9
Mu mwaka wa 2012/2013, akarere ka Kamonyi kazakoresha ingengo y’imari ingana n’amafaranga agera kuri Miliyari 9 na miliyoni 478, ikazakoreshwa mu bikorwa bitandukanye by’iterambere, hagendewe More...
Gahunda ya IDP yateje imbere abatuye mu Ntara y’amajyepfo
Abayobozi bafite aho bahuriye n’ubukungu mu turere tugize Intara y’Amajyepfo basanga Gahuda ya IDP( Integrated Development Programme) imaze guteza imbere ku buryo bufatika abatuye muri iyi ntara nk’uko More...
Nyamagabe: Abaturage barakangurirwa kugira uruhare mu bikorwa by’iterambere.
Abitabiriye inama bateze amatwi umuyobozi w’akarere ka Nyamagabe. Ihuriro ry’imiryango itari iya leta rikorera mu karere ka Nyamagabe rirakangurira abaturage bo muri aka karere kugira uruhare More...
Nyamasheke: CDC yanenze ba Rwiyemezamirimo batuzuza neza inshingano zabo
Mu nama ya komite ishinzwe iterambere ry’akarere (CDC) yateranye kuri uyu wa kabiri tariki ya 12/06/2012, abagize CDC banenze ba Rwiyemezamirimo batuzuza neza inshingano ziba zikubiye mu masoko baba batsindiye. Muri More...
Rwanda : RALGA igihe guhemba uturere 5 twahize utundi mudushya
Ishyirahamwe ry’uturere n’umujyi wa Kigali, RALGA rifatanyije n’abafatanyabikorwa baryo, taliki ya 8 Kamena, 2012 bazahemba uturere 5 twahize utundi mu gukora udushya mu guteza imbere kwihangira More...
Rwanda | Nyabihu: Haragenda haterwa intambwe muri byose
Mu rwego rwo kubaka umuryango Nyarwanda ,imiyoborere myiza no gushimangira iterambere rusange,hirya no hino mu gihugu hagiye hashyirwaho amatorero mu nzego zitandukanye,haba ku rwego rw’umurenge,ku kagari More...